Seneta worldwide

Jackson Daudi Mukangara (maarufu kama Seneta Worldwide, alizaliwa Tanzania, 16 Desemba 1987) ni msanii wa muziki wa kizazi kipya na mtunzi wa mashairi nchini Tanzania.

Amefanikiwa kujizolea umaarufu mwaka 2002 baada ya kutoa wimbo wake wa kwanza uitwao Pili na Lili na kuufanya umtambulishe katika tasnia ya muziki wa Bongo Flava.

Elimu na maisha ya awali
Seneta Worldwide alisoma shule ya msingi Mlimani iliyopo jiini Dar es Salaam kuanzia darasa la awali mpaka kufikia kuhitimu darasa la saba na kisha kuendelea na elimu ya sekondari katika shule ya Shaaban Robert iliyopo jijini Dar es salaam na kwenda kumalizia elimu yake ya sekondari nchini kenya katika shule ya sekondari Peponi School. Pia akiwa huko nchini kenya alipata nafasi ya kujiunga na elimu ya juu katika chuo cha United States International University na kuweza kuhitimu na kutunukiwa Shahada ya kwanza ya biashara.

akiwa bado anaishi huko nchini kenya ndoto zake za kuwa mwanamuziki zilianzia huko nchini Kenya taratibu kabla ya kuanza safari ya maisha yake ya muziki rasmi nchini Tanzania.

 Shughuli za Muziki 
Jackson Daudi Mukangara au maarufu kwa jina la Seneta Worldwide nyota huyu wa Bongo Flava alizidi kujipatia umaarufu wake pale alipopata nafasi ya kuimba kwenye uzinduzi wa Album ya Mr II (Sugu) katika ukumbi wa Diamond Jubilee Desemba 24, 2009 jijini Dar es Salaam (kwenye Mkesha wa Krismasi).

Baada ya kujipatia mashabiki mbalimbali nchini Tanzania hapa ndipo kipaji chake kiliweza kuonekana zaidi kwa kuonyesha uwezo wake mahiri wa kutoa burudani kwa mashabiki nchini Tanzania.

Aliweza kukubalika na kufanikiwa kwenye muziki wa Bongo Flava kwa uwezo wake wa kuimba nyimbo mbalimbali na uwezo huo ulifika hatua ya kuweza kushirikiana na baadhi ya wasanii wa nchini Tanzania kama vile Country boy, Mr Blue Byser, Foby, King Zilla. 

Katika harakati zake za muziki msanii Seneta Worldwide alishawahi kuachia wimbo uliofanya vizuri sana Tanzania na hatimaye kuweza kuvuka mipaka hadi kufikia nchini Kenya alipokuwa akifanya masomo yake kwa miaka kadhaa na kuweza kuongeza mashabiki kwenye nchi hii ya jirani na Tanzania, wimbo huo uitwao Andazi aliutoa mnamo mwaka 2010.

Katika safari yake ya muziki nchini Tanzania msanii Seneta Worldwide anayeimba muziki wake kwa style ya Bongo Flava alishaitwa na kushiriki kwenye matamasha makubwa nchini Tanzania kama vile FIESTA ya mwaka 2012 tamasha ambalo linaandaliwa na Clouds Fm na pia kwa tamasha la BARKWABAR linaloandaliwa na kituo cha redio cha EFM.

Vivyo hivyo alishawahi kushinda tuzo ya msanii bora akiwa masomoni Kenya (Best Pop Idol).

 Marejeo 

 Viungo vya nje 
https://web.facebook.com/KissFmTanzania/videos/kmw/627363191820683/?_rdc=1&_rdr

Jamii:Waliozaliwa 1987
Jamii:Watu walio hai
Jamii:Wasanii wa Tanzania